Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ĉi tiu gvidilo funkcias kiel referenco, klarigante la procezon de kreado de tradukoj de artikoloj (nomataj ‘afiŝoj‘/posts sub la Panelo/Dashboard en WordPress, la sistemo per kiu funkcias Global Voices Esperanto Lingua. Ĝi klopodas pritrakti kiel eble plej komplete la plej multajn aferojn, kiujn ni povus alfronti.
#000004
Se vi estas tute nova kontribuanto kaj ne legis la paĝon Bonvenon al niaj tradukistoj, bonvolu fari tion nun, ĉar ĝi enkondukos vin al Global Voices kaj al nia komunumo, dum ĉi tiu paĝo pli funde klarigos la pli teknikajn detalojn de afiŝado de tradukoj.
#000005
Se vi ankoraŭ ne estas kontribuanto de Global Voices (Tutmonda Voĉoj), vidu la paĝojn Pioniru kun ni kaj donu plusvaloron al via preferata lingvo [eo] por lerni kiel fariĝi tradukisto aŭ provleganto de jam faritaj tradukoj idnikante tion en la aliĝilon de Global Voices en Esperanto.
#000006
Provlegantoj sciu ke legado de tradukoj ne nur permesas ekzerci sin en tradukado, sed ankaŭ en reviziado t.e. kontrolado kaj korektado de la celteksto. Poste unu el la administrantoj eble ankoraŭ postredaktas (en:Editing), plia paŝo en la tradukprocezo en kiu oni prijuĝas ĉu la tradukita kaj reviziita teksto estas tute preta aŭ ĉu necesas plia reviziado. Por faciligi la provlegadan taskon, ni petas al tradukantojn laŭeble meti la originalan tekston en kursiva tiparo.
#000007
Enhavotabelo de tiu ĉi gvidilo
#000008
4.1 Uzo de WordPress por via redakta spaco4.2 Importi enhavon el la artikolo kiun vi tradukos4.3 Ĝisdatigi jam faritan tradukon sen denove importi enhavon4.4 Atentu ke ne mankas aŭtomataj informoj pri la artikolo
#000010
6.1 Spegulado” kontraŭ “Novfarado6.2 Traduki fraptekston (“tagline”)6.3 Traduki eltiraĵojn6.4 Tradukado de video6.5 Traduki tviteraĵojn (pepojn) kaj kradvortojn6.6 Traduki ne-anglalingvajn artikolojn6.6.0.1 Kiujn artikolojn traduki?6.6.1 Citaĵoj (angle: quotes)6.6.2 Titoloj kaj eltiraĵoj6.6.3 Pritrakti malakordojn kaj tradukerarojn6.7 Fina kontrola listo pro via traduko6.8 Kiel averti provleganto(j)n ke via traduko pretas?6.9 Kiel kontakti verkiston de artikolo por peti klarigon?
#000012
6.6.0.1 Kiujn artikolojn traduki?6.6.1 Citaĵoj (angle: quotes)6.6.2 Titoloj kaj eltiraĵoj6.6.3 Pritrakti malakordojn kaj tradukerarojn
#000013
7.1 Adapti/redakti ligilojn ene de artikoloj7.2 Aldoni lingvokodojn post ligiloj7.3 Listo kun lingvokodoj (en Vikipedio)7.4 Ĝisdatigi jam faritan tradukon sen denove importi enhavon7.5 Raporti erarojn kaj starigi demandojn.7.5.1 Mortintaj aŭ neaktivaj ligiloj
#000014
Bildoprezento : konciza gvdilo kun helpiloj kaj konsiloj por tradukantoj de GVE
#000020
Alveninte ĉi tie mi invitas vin al trankvila tradlegado de la ĉi-suba bildoprezento por ne ripeti ĉiujn klarigojn ĉiufoje al novuloj.
#000021
La suba bildoprezento (.pptx) estas kompletiga rilate al la teknika procezo de afiŝado (publikigo). Ĝi servas ĉefe al novaliĝintaj volontuloj kiel konciza gvidilo kun bazaj informoj pri la uzo de WordPress, la sistemo kiun ni uzas por kunlabori kaj publikigi vian tradukon. Sed enestas ankaŭ ĉapitro pri helpiloj kaj alia ĉapitro kun konsiloj rilate al tradukado, ambaŭ utilaj al tradukantoj kaj provlegantoj.
#000022
<span data-mce-type="bookmark" style="display: inline-block; width: 0px; overflow: hidden; line-height: 0;" class="mce_SELRES_start">﻿</span>
#000023
Post via aliĝo vi estos aldonita al unu aŭ pluraj retpoŝtaj dissendolistoj de Google Grupoj.
#000024
La ĉefa listo nomiĝas retpoŝta grupo “GV Community“. Ĉiu en Global Voices estas inkluzivita en la konversacioj pri la GV Community-grupo, kie ni diskutas pri redaktaj kaj organizaj aferoj.
#000025
Se vi serĉas iun informon kaj ne povas trovi ĝin ĉi tie, bonvolu sendi retpoŝtmesaĝon al la dissendolisto “GV Authors” kaj mencii, ke vi ne trovis la respondon ĉi tie. Ni ĉiuj kune laboros por fari ĉi tiun dokumenton kiel eble plej kompleta kaj ĝisfunda.
#000026
Se temas pri demandoj rekte ligitaj al Global Voices en Esperanto, bonvolu sendi retpoŝtmesaĝon al nia propra dissendolisto “GV Esperanto” (nur personoj jam aldonitaj al la listo povos sendi demandojn).
#000027
WordPress (WP) [en] estas la sistemo kiun LINGUA uzas por krei, traduki kaj publikigi artikolojn. Ni uzas tiun programon ankaŭ por nia esperantlingva retejo Global Voices en Esperanto. Ĝi estas blogilo, havante multajn elekteblojn kaj funkciojn. Ni uzas ĝin por preskaŭ ĉiuj niaj Lingua-retejoj (Global Voices, Rising Voices, Advox ktp). Plena klarigo pri kiel uzi WP por blogado estas iom ekster la kadro de ĉi tiu dokumento, sed ĝi estas sufiĉe intuicia kaj ni helpos niajn tradukistojn laŭeble kun la bazaj funkcioj. Se vi volas ĝisfunde lerni kiel uzi WordPress, ekzistas gvidilo ĉe la dokumentara vikio de WordPress [en].
#000028
Estas tre facile krei tradukojn de la retejo de Global Voices en alian. Espereble la plej malfacila parto estas la efektiva tradukado!
Por filmita enkonduko pri kreado de tradukoj, vidu tiun ĉi filmeton [angle].
#000030
Uzo de WordPress por via redakta spaco
#000031
La preferinda maniero estas rekte skribi en la redakta spaco ene de WordPress, la sistemo kiun uzas Global Voices/Tutmondaj Voĉoj por kunlabori, traduki kaj aperigi artikolojn. Eblas fari la tutan traduklaboron de artikolo en via persona redakta paĝo, elektante prefere la lingvon Esperanto por ensaluti. Post ensalutado vi unue importu la enhavon de la artikolo kiun vi volas uzi por via traduko.
#000032
Komencu la tradukan procedon importante la enhavon per kopiado de la URL de la artikolo kiun vi intencas traduki, gluante ĝin en la tekstujo. Nepre legu kiel fari tion sub punkto 5 “Importi enhavon el artikolo kiun vi tradukas”
#000033
Importi enhavon el la artikolo kiun vi tradukos
#000034
La interfaco de WordPress ne ekzistas en Esperanto kaj tial iuj klarigoj aperas en la angla lingvo.
#000035
Kapti la (alilingvan) enhavon el la tradukenda artikolo, gluante ties ligilon en la tekstujon Source Post URL Poste alklaku Fetch Post Data. “Post” (Afiŝo) inkluzivas originalajn artikolon, tradukon kaj lokan tradukon de artikolo verkita en alia retejo de Lingua (Global Voices, Rising Voices, Advox, Community). ”Fetch Post Data” (= kaptu donitaĵojn de la afiŝita originala artikolo) ebligas ke la bildoj kaj ligiloj bone videblu en via traduko.
#000036
Iru al la retejo, por kiu vi tradukas kaj ensalutu (aldonu /wp-admin/ al la fino de la retadreso de la retejo por ensaluti, ekzemple por GVE : 
#000037
Iru al unu el la LINGUA-retejoj (Global Voices, Rising Voices, Advox, Community) kaj elektu artikolon en la lingvo el kiu vi volas traduki. Kopiu ties ligilon (URL-on).
Sub Panelo (maldekstre sur nigra fono) iru al “Afiŝoj (posts) > + NOVA (=“Komenci novan tradukon”) en la panelo tute supre de la redakta spaco) por komenci novan tradukon de artikolo.
Grava paŝo en tradukado de artikolo estas kapti ligilon (en : URL) de la fonta artikolo (ekzemple : se vi volas traduki tiun artikolon de Global Voices) kaj enigi ĝin en la tekstujon Source Post URL sub GV- Lingua Translation (vidu la ekrankopion) .
Fine, alklaku la butonon Fetch Post Data.
#000038
Ĉi tio kontrolos la validecon de la URL-o, konservos la registraĵojn de la traduko kaj redonos la enhavon de la fonta artikolo al via tradukenda artikolo, tiel ke vi povu komenci la tradukadon.
#000039
ATENTU ! Se vi premos la butonon “Fetch Post Data”, kiam artikolo jam enhavas tekston, tio aldonos la fontan artikolon al la fino de iu ajn enhavo, kiu tie jam ekzistas, do estu atentema pri ĉi tiu butono.
#000040
AVERTO ! La sistemo estas agordita por montri al vi erarojn se estas problemo kun via URL, aŭ se iu alia jam komencis traduki ĉi tiun artikolon. Bonvolu atente legi la erarojn kaj sekvu iliajn instrukciojn. Se vi havas daŭrajn problemojn, bonvolu kontakti vian administranton de GVE aŭ tiun de LINGUA.
#000041
Surbaze de redonitaj datumoj, via nova artikolo devus esti aŭtomate plenigita per la jenaj informoj:
#000042
Eltiraĵo de la artikolo (se ĝi ekzistas ĉe la fonto)
Miniatura bildo [thumbnail] de la artikolo (se ĝi ekzistas ĉe la fonto)
Alia metadatumo de la artikolo (elstarigita bildo ktp.)
#000043
Ĝisdatigi jam faritan tradukon sen denove importi enhavon
#000044
Tiel aspektas la tranduktekstujo Post URL post importado de la ligilo kiu korespondas al la tradukenda artikolo.
#000045
La interfaco de WordPress ne ekzistas ĉie en Esperanto kaj tial la klarigoj aperas en angla lingvo.
#000046
La butono “Update” (ĝisdatigo). en la tekstujo “GV Lingua Translation”.
#000047
ATENTU! Ne uzu “Update” por konservi ŝanĝojn en la traduko mem, ekzemple iujn korektitajn esprimojn aŭ vortojn fare de tradukanto aŭ provleganto, vi devas reveni supren, tute dekstre, kaj elekti “Konservi malneton“, tio signifas “vian propran malneton kiun vi ĵus prilaboris, korektis.”
#000048
“Update” ebligas al vi konservi aŭ rekonservi la registraĵon (en: translation record) de la traduko (la rilaton inter la du artikoloj kiel tradukoj unu de la alia) sen importi la tutan efektivan enhavon de la artikolo. Tio estas utila, se io estas malĝusta kun la tradukinformo kaj necesigas ĝian ĝisdatigon, aŭ se la registraĵoj de la traduko mankas iukiale.
konservos ajnan aktualan artikoltekston kaj aldonos la kolektitan enhavon je la fino.
forviŝos ĉiun traduktekston, sed lasos la artikolenhavon senŝanĝa.
#000049
Atentu ke ne mankas aŭtomataj informoj pri la artikolo
#000050
Tio povas aspekti kiel evidentaĵo, sed mi mencios ĝin ĉi tie por kompleteco: tuj post kiam vi importis káj tradukis la enhavon, vi devas ekzameni la titolon de la artikolo ĉe la supro kaj la enhavon en la granda tekstujo por certigi, ke ĉio estas tradukita en Esperanton. Por faciligi la provlegadon, mi konsilas meti la titolon el la artikolo kiun vi tradukis ankaŭ via traduka teksto ekz. hispanlingva titolo, sekvata de via traduko en Esperanton.
#000051
La esceptoj estas la HTML-etikedoj ( kiel <img> ), (kiel kaj pecetoj de enhavo, kiuj estas jam en lingvo malsama ol tiu de la fonto (t.e. originala citaĵo).
#000052
Dum vi devas traduki la titolon, enhavon kaj eltiraĵon de la artikolo, estas aliaj informoj, kiuj estos importitaj aŭtomate por vi kaj bezonas de vi nenian agon. Tamen, estas bone konscii pri ili, kaj vi devas atenti, ke ne manku iuj el tiuj aŭtomate importitaj informoj:
#000053
Miniatura bildo de la artikolo – URL-o de bildeto. Ĉi tio devas troviĝi en la tekstujo “GV Post Thumbnail Chooser” sur la redakta paĝo de la artikolo. Ili ne ĉiam ekzistas en fontaj artikoloj, do ili povas ne esti en ĉiuj tradukoj.
Metadatumoj de la fonto – Ĉi tio estas la datumoj pri la fonta artikolo, kiuj permesas al la retejo de Lingua montri tiajn informojn kiel originalan aŭtoron kaj ligilon al la originala fonto. Se iuokaze estas problemo kun la metadatumoj de la fonto, tiam uzu la butonon “Update” en la tekstujo “GV LinguaTranslation” por refreŝigi ĝin.
Kategorioj – Ili kutime montriĝos en la dekstraflanka strio de la redakta ekrano de la artikolo kaj kongruas kun tiuj de la originala artikolo. Ĉiam devas esti iuj kategorioj por ĉiu artikolo. Se estas neniuj, probable vi renkontis cimon.
#000054
Noto: Bonvolu aldoni neniujn kategoriojn por tradukoj de artikoloj el Global Voices. Estas ofta eraro aldoni la lingvon de la retejo de Lingua, por kiu vi volontulas, sed ĉi tio ne necesas. La lingva kategorio devas respeguli la lingvojn de la cititaj blogoj kaj la lingvojn en la artikoloj, al kiuj ni ligiĝas. En retejoj de Lingua, decas al vi nur uzi la samajn kategoriojn, kiuj estas en la anglalingva artikolo. Via lingvo (en nia kazo ‘Esperanto’) ne devas esti aldonata al la listo, krom se troviĝas ligilo al Esperanto en la artikolo. Se vi rimarkas eraron en la originalaj kategorioj, tiam vi eble bezonos raporti tion per la redaktopetilo [angle].
#000055
Esceptoj estas artikoloj el Advocacy kaj Rising Voices, por kiuj necesas ke preskaŭ ĉiuj kategorioj estu permane elektitaj kaj aldonitaj, laŭ via bontrovo kaj speco de artikolo.
#000056
Traduki malrekte en loka tekstredaktilo
#000057
De tempo al tempo, tamen, estas agrable loke uzi plaĉan tekstoredaktilon kun sintaksmarkado por HTMl. Eble vi opinias ke estas bona ideo konservi vian tradukitan tekston sur via loka komputilo por eviti la eblecon ke io malbona okazu al la retejo kaj ke via teksto malaperus. Ĉi tio ne devas okazi, sed malofte ĝi ja okazas. Tial, se vi volas loke redakti:
#000058
Kopiu la tekston, kiun vi bezonas traduki, al via loka tekstoredaktilo.
Algluu la tekston (alineo post alineo sub la teksto en la lingvo el kiu vi tradukis) kie vi importis la artikolon en WordPress.
#000059
AVERTO kontraŭ Microsoft Word: Se vi uzos Microsoft Word aŭ similajn komplikajn tekstoprilaborilojn, via artikolo rompiĝos kiam vi konservos ĝin, ĉar ili aldonas al la HTML nenecesajn elementojn, pro kiuj WordPress fariĝas neregebla. Bonvolu uzi nur simplajn redaktilojn aŭ kodredaktilojn kiel la ĉi-sube menciitaj.
#000061
Jen kelkaj rekomendindaj senpagaj tekstoredaktiloj, kiuj bonege funkcias kun HTML:
#000062
Linux: gEdit [en] (alinome, Text Editor). Ĝi devas jam esti instalita, se vi uzas la operaciumon Ubuntu.
#000063
Estas kelkaj skoloj de tradukado en la mondo: ekzistas la skolo de “spegulado” (faru nenian ŝanĝon kaj konservu ekzaktecon) kaj ekzistas la skolo de “novfarado”.
#000065
Ideale, tradukistoj adoptos prudentan metodon, kiu entenas elementojn de ambaŭ skoloj kaj uzos sian juĝon por taksi malfacilajn scenarojn. Okaze de dubo, tamen turnu vin al laŭkultura tradukado kaj evitu laŭliteran tradukadon de frazeologio.
#000066
Avantaĝo de Esperanto estas ĝia flekseblo, tiel ke eblas paŭsi la originalan strukturon tre precize al Esperanto, sen tro tordi la cellingvan gramatikon (kiel okazas, kiam oni provas paŭsi fremdajn strukturojn al aliaj lingvoj). La flekseblo de Esperanto tamen ankaŭ estas danĝero, ĉar unuopa tradukanto eble tamen troigas la imitadon de originalaj strukturoj. Tial, helpas konsultiĝi kun internacia teamo de spertaj esperantistoj, por eviti malfacile kompreneblajn aŭ tute malkutimajn esprimojn. Ĝuste tion ni klopodas fari. Ni do alvokas vin traduki por ni, varbi spertajn esperantistojn por ke ĉiu el vi povas fidi je iliaj lingvaj konsiloj.
#000067
Vi havas pli da libereco tradukante titolojn, frapekston kaj eltiraĵon en maniero pli alloga aŭ aktuala por la celgrupo. Ili povas esti adaptataj al la celata legantaro de Lingua kaj/aŭ sekvi la originalan artikolon aŭ la anglan tradukon, aŭ malsame ol ambaŭ, kondiĉe ke ili restas fidelaj al la originala ideo.
#000068
Eltiraĵa kadro. Ttiu bezonas tradukadon.
#000069
Eltiraĵo (angle : excerpt) estas tekstujo kun mallonga priskribo de la artikolo, kiu estas montrita anstataŭ la plena enhavo en la hejmpaĝo, paĝoj laŭ kategorioj kaj aliaj arkivoj.
#000070
ATENTU ! Vi devas traduki tiun tekston antaŭ ol publikigi vian tradukon; alie, la eltiraĵo montriĝos en la originala lingvo sur la hejmpaĝo de la retejo, por kiu vi tradukas.
#000071
Prenu momenton por kontroli la tekstujon Eltiraĵo sur la redakta paĝo de la artikolo, post kiam vi importis la artikolon.
#000072
Dum vi tradukas artikolon, estas kelkaj elementoj de artikolo, kiujn vi devas konverti (adapti), tiel ke ili bone funkciu por via lingva aŭskultantaro.
#000073
Se la artikolo, kiun vi tradukas, havas filmeton (videon), vi eble aldonu subtekston al ĝi por pliigi ĝian alireblecon.
Bonvolu kontroli nian gvidlinion “Uzi Amara-n por subtekstigi filmetojn” [en].
#000074
Traduki tviteraĵojn (pepojn) kaj kradvortojn
#000075
Traduku nur la enhavon mem de la tviteraĵo; la ligiloj, dato kaj uzantonomo jam videblos interne de la originala tvitera enkorpigaĵo.
#000076
Neniam traduku la enkorpigan kodon de tviteraĵo! Aldonu novan tradukan blokcitaĵon por la tradukita teksto.
Se vi bezonas aldoni redaktistan noton en vian tradukon (ekzemple, por klarigi mallongigon), ĉirkaŭigu ĝin per rektaj krampoj ([...]).
#000077
Alivorte, por Global Voices en la angla, ni kutime lasas la originalan kradvorton kaj poste metas noton [...] klarigantan la vorton, se ĝi estas en alia lingvo aŭ ne estas evidenta. Por retejoj de Lingua, la maniero fari ĉi tion eble varias de grupo al grupo – bonvolu demandi vian redaktiston, kiun stilon la retejo uzas.
#000078
Ekzemple por Global Voices en la hispana, tradukistoj lasas la kradvortojn, sed enmetas tradukon per [ ], sed la vortoj interne de la krampoj ne tenas la formaton de kradvorto : ili estas skribitaj aparte kaj respektive en majusklaj kaj minusklaj literoj.
#000079
traduku tiele (por GVE) :
#000081
Bonvolu noti, ke por preskaŭ ĉiuj lingvoj ni konservas la originalan citaĵon, kaj aldonas la tradukon tuj sube. Ni bezonas uzi la kodojn de blokcitaĵo por ĉi tio.
#000083
Ekzemplo de citita pepo (en:tweet) kaj traduko en WordPress
#000084
Tiel ĝi aspektas en la tesktprilaborilo:
#000085
En GV preskaŭ ĉiuj tradukoj okazas el la angla en alian lingvon, sed kun la kresko de artikoloj originale verkitaj en aliaj lingvoj ĉi tio ŝanĝiĝas. Kiam vi tradukas artikolon, kiu estas verkita en la araba, ekzemple, vi povas elekti, ĉu bazi vian tradukon sur la araba versio, aŭ sur la angla traduko. Decidante, bonvolu memori jenajn konsilojn:
#000086
Ideale, en la nacilingvaj versioj de GV vi devas ĉiam traduki en vian gepatran lingvon aŭ escepte en Esperanton por GVE
Se eblas, vi devas traduki el la originala lingvo.
Estas avantaĝo se vi scias diversajn lingvojn kaj povas kompari tradukojn de la sama artikolo, se vi hezitas pri la signifo de la teksto en la originala artikolo.
#000087
Se vi elektas traduki el lingvo alia ol la angla, estas tamen bone atenti la anglan version aŭ alilingvan version se vi scipovas diversajn lingvojn, ne nur ĉar ĝi povas doni utilan enrigardon en la tekston, sed ankaŭ ĉar ĝi povas atentigi pri tradukeraroj, pri kiuj la originala verkisto aŭ la tradukisto ne rimarkis.
#000088
La plej bonaj artikoloj por traduko al Esperanto (kun multkultura legantaro) prilumas tutmondajn valorojn kaj luktojn, kiujn homoj havas tra la tuta mondo. Tamen vi havas la liberecon traduki tion kio plej interesas vin.
#000089
Se vi bone scipovas la lingvon de citaĵo, senĝene traduku rekte el ĝi, prefere ol la angla traduko. Se vi trovas, ke la angla traduko de la citaĵo estas malĝusta aŭ misgvida, bonvolu raporti ĝin al la koncerna aŭtoro/tradukisto aŭ uzu la paĝon redaktopetilon de Lingua [en].
#000090
Titoloj kaj eltiraĵoj povas esti adaptataj por pli bone servi lokan legantaron de Lingua. Tradukante artikolon, vi rajtas sekvi, aŭ la originalan artikolon, aŭ la anglan tradukon, aŭ version kiu diferencas de ambaŭ. Vi ankaŭ rajtas aldoni kroman kuntekstigon por komprenebleco (ekzemple, klarigojn de nomoj, lokoj, esprimoj).
#000091
Se vi eltrovas malakordojn inter la signifo de la originala artikolo kaj la signifo de la angla traduko, vi devas uzi vian personan juĝon por via propra traduko kaj, se necese, kontakti la originalan aŭtoron kaj/aŭ anglan tradukiston por klarigo (uzu la retpoŝtan kontaktilon ĉe iliaj publikaj profiloj de GV-uzantoj) aŭ uzu la paĝon redaktopetilon de Lingua [en].
#000092
Dum pritraktado de lingvaj kaj vortumaj diferencoj, estas kutime pli bone apogi la originalan artikolon. Aliflanke, se la diferenco estas, ke la angla versio havas pli da kunteksto aŭ klareco destinita por internacia legantaro, tiam estas bona ideo enmeti tiun kroman kuntekston.
#000093
Se estas granda, konfuza aŭ problema malakordo, bonvolu kontakti la koncernajn aŭtorojn aŭ tradukistojn por certigi, ke ĉiuj versioj estos redaktitaj por iĝi ĝustaj. Vi ankaŭ povas uzi la redaktopetilon de Lingua [en] por rapide kontakti la mastrumantojn de Lingua pri problemaj malakordoj en la traduko.
#000094
Fina kontrola listo pro via traduko
#000095
Kiam vi finis tradukon, ĉiamalklaku “Antaŭrigardi” por vidi la artikolon en kunteksto. Ĝi helpos vin kontroli, ĉu via traduko spegulas la originalan artikolon kaj estas senerara. Alprenu la kutimon kontroli la erojn de ĉi tiu listo antaŭ ol publikigi aŭ atentigi al provegantoj ke via traduko estas preta.
#000096
Ĉu ĉiuj apudskriboj estas tradukitaj?
Ĉu vi enmetis lingvokodojn post ligiloj en la artikolo?
Ĉu vi tradukis kaj/aŭ enmetis ‘tagline‘ (frapfrazon) kaj ‘eltiraĵon‘?
#000097
Kiel averti provleganto(j)n ke via traduko pretas?
#000098
Necesas skribi editoran komenton (en: Editorial Comments) malsupre en ĉiu artikolo por ke la krucmarkitaj provlegantoj sciu pri la nova traduko (alimaniere ili nenion ricevas, eĉ se oni elektas iliajn nomojn en la listo). Do necesas mem skribi editoran komenton por ke la provlegantoj sciu pri la nova traduko.
#000099
Se vi mem indikis dum via aliĝo al GVE ke vi volas provlegi tiam vi trovos (post ensalutado) artikoloj kiuj atendas provlegadon en la redaktejo, en la menuo “Afiŝoj” (post ensalutado).
#000100
Kiel kontakti verkiston de artikolo por peti klarigon?
#000101
Vi povas atingi la paĝon de iu ajn verkinto per alklako de ties nomo aŭ foto en la koncerna artikolo. Kiam vi sendas retpoŝton al verkinto de artikolo, bonvolu uzi la temon “LINGUA TRANSLATION HELP NEEDED”, tiel ke ili ne suspektu, ke ĝi estas spamo aŭ io simila.
#000102
Klakante sur la nomo de artikolverkinto, malfermioĝs la paĝo de la verkinto (en: writer, author), kie troviĝas grizkolora tekstujo. Klakante sur tiu ebligas al vi retpoŝti rekte al la verkinto.Ekzemplo [en] – sub la profila teksto de la verkinto troviĝas griza tekstujo. Alklaku ĝin kaj ĝi montros la retpoŝtilon. Se vi havas tempon por atendi retpoŝtan respondon, tiam ĉi tio estas bona maniero kontakti individuajn verkintojn por starigi demandon.
#000103
Se vi bezonas pli rapidan respondon aŭ se prefere temas pri lingva demando ol pri reala kunteksto, tiam provu kontakti la taŭgan redaktiston pere de la ĉefa retejo de GV (kupola retejo), kiu ankaŭ espereble helpos vin (kun iom da informoj pri vi). Vi povas atingi regionajn kaj lingvajn redaktistojn per la kontaktopaĝo de GV, elektante la taŭgan ricevonton por sendi vian demandon.
#000104
Adapti/redakti ligilojn ene de artikoloj
#000105
Kvankam preskaŭ ĉiuj ligiloj en tradukitaj pecoj restos senŝanĝaj, estas kelkaj okazoj, en kiuj tradukistoj mem povas kaj devas allokigi ligilojn. La teksto aŭ la vortoj alligitaj devas esti ĉiam tradukitaj, tiel ke la teksto legiĝu bone.
#000106
Ĉiam ŝanĝu ligilojn, kiam la originala artikolo, kiun vi tradukas, ligiĝas al artikolo de Global Voices antaŭe tradukita en vian lingvon.
Se retejo alligita prezentas version en via lingvo, tiam ŝanĝu ankaŭ la ligilon, tiel ke ĝi aldirektu al la loka versio.
Estas ankaŭ konsilinde, ke vi ŝanĝu Vikipediajn ligilojn, kondiĉe ke via lingvo havu kontentigan paĝon pri la sama temo.
Vi povas ŝanĝi ligilojn al ĝeneralaj amaskomunikiloj, uzataj por doni fonajn informojn, se vi trovas bonajn ekvivalentajn novaĵrakontojn. Antaŭ ĉio prenu ligilojn ene de la sama fonto: BBC, Reuters kaj kelkaj aliaj retejoj ofertas allokigitajn retejojn, kiuj eble raportas la saman novaĵon kiel la artikolo, kiun vi tradukas.
#000107
Okaze ke vi ne povas trovi novaĵon el la sama fonto, kiu priskribas la saman eventon, la dua ebleco estas serĉi ekvivalentan novaĵartikolon en via lingvo, el bonreputacia fonto, kiu prezentas la samajn informojn kaj vidangulojn.
#000108
Bonvolu rememori, ke ĉi tio estas valida nur por fonaj informoj pri ĝeneralaj eventoj. Ĉi tio malsamas de ŝanĝado de ligiloj, kiuj kondukas al ĉefartikoloj aŭ opiniartikoloj, aŭ de tiuj, en kiuj la amaskomunikila retejo alligita ludas esencan rolon en la rakonto, aŭ se ĝi estas menciita kiel la informfonto.
#000109
Vidu ekzemplon de ĉi tio en ĉi tiu rakonto pri la vizito de Prezidanto Obama al Brazilo [en], en kiu la ĵurnalo “Folha de São Paulo” estas la fonto de grava informo.
#000110
Estas ankaŭ permesate al vi, laŭ via bontrovo, aldoni ligilojn al pliaj fonaj informoj en via lingvo, se vi pensas, ke la legantoj profitos el kroma kuntekstigo, eĉ se la fonta artikolo, el kiu vi tradukas, havas neniujn ligilojn.
#000111
Ne forgesu aldoni la du-literajn etikedojn en minusklo, kiuj indikas lingvojn, ekzemple [ar], [en], [eo], [es], kaj neniam ŝanĝi ligilojn al la cititaj blogoj (retejoj).
#000112
Por tradukistoj kiuj tradukas el la angla en alian lingvon (Esperanto ekzemple), la tradukisto bezonos aldoni lingvokodon al la ligiloj, kaj eventuale ankaŭ forigi iujn ligilojn en la angla, kiun la aŭtoro eble donis, kaj anstataŭigi ilon per ligilo al artikolo en Esperanto (plej ofte nur por artikoloj el Vikipedio de kiuj ankaŭ ekzistas versio en Esperanto). Ankaŭ aldoni ligilon al esperanta vikipedia paĝo estas konsilinda por helpi klarigi vortojn en Esperanto aŭ pri temoj en kiuj la leganto volus pli enprofundiĝi.
#000113
Se artikolo havas multajn ligilojn kaj ne eblas alidirekti la plimulton de ili, estas akcepteble indiki tion en noto ĉe la komenco de la artikolo, anstataŭ post ĉiu ligilo, faru tion en maniero facile komprenebla al ordinaraj legantoj nespertaj pri informteknikaj konvencioj.
#000114
Por frazoj kun tro multaj ligiloj, ne aldonu senĝene la kodojn post ĉiu el ili, precipe se ili ĉiuj rilatas al la sama lingvo.
#000115
Do, anstataŭ: Sunfloro [en] skribas en sia artikolo “Alico en Mirlando” [en] pri plaĉa video [en], kiun ŝi trovis,
#000116
eblas aldoni ke ĉiuj ligiloj estas en la angla en jena maniero :
#000117
Sunfloro skribas en sia artikolo “Alico en Mirlando” pri plaĉa video, kiun ŝi trovis [en – ĉiuj ligiloj].
#000118
Aŭ, en la okazo ke ĉiuj ligiloj en la artikolo estas en la sama lingvo, escepte iuj kiuj estas en alia(j) lingvo(j),
vi povas sciigi la legantojn ĉe la komenco de via traduko ekzemple jene :
#000119
La ligiloj en tiu ĉi artikolo estas diveslingvaj kaj estas indikitaj per lingvokodo,
[eo] por Esperanto, [en] por la angla, [ru] por la rus aŭ [es] por la hispana.
Ĉiuj ligiloj en tiu ĉi artikolo estas en Esperanto, escepte de tiuj markitaj
per [en], kiuj estas en la angla lingvo aŭ [nl], kiuj estas en la nederlanda
Ĉiuj ligiloj en tiu ĉi artikolo estas en la angla, krom [eo] = en Esperanto
#000120
Listo kun lingvokodoj (en Vikipedio)
#000121
Ligiloj devas esti sekvataj de la konvena internacia lingvokodo, kiu estas uzata por indiki, al kiu lingvo ili referencas. Jen ligilo al Listo de lingvoversioj kaj lingvokodoj de Vikipedio.
#000122
Krom la angla [en], la plej oftaj lingvaj tradukoj (kun pli ol 500 artikoloj) ĉe GV en 2018 estis la malagasa [mg] – hispana [es] – rusa [ru] – itala [it] – franca [fr] kaj greka [gr].
#000123
Aliaj lingvoj en kiuj aperas artikoloj estas la araba [ar] – ĉina [zh] – esperanto [eo] – hebrea [he] – japana [ja] – korea [ko] – nepala [ne] – persa [fa] – portugala [pt] – turka [tr]. Vidu ankaŭ => Kompleta listo de lingvoj en la kadro de la projekto LINGUA.
#000124
Vidu sub 4.3 Ĝisdatigi jam faritan tradukon sen denove importi enhavon
#000125
Raporti erarojn kaj starigi demandojn.
#000126
Ni tre ĝojas havi niajn tradukistojn kiel la plej bonajn legantojn, ĉar ili pro bezono donas kroman atenton al ĉiuj vortoj skribitaj en Global Voices. Kiel membro de la teamo de Lingua, probable vi renkontos erarojn kaj havos la ŝancon helpi plibonigi nian laboron. Nepre uzu la redaktopetilon de Lingua [en] kiam ajn vi volas raporti eraron.
#000127
Ĉi-sube estas listo de oftaj problemoj pri artikoloj:
#000128
Eraroj en literumo kaj gramatiko
Mankantaj informoj, ekz., uzopermeso de foto
#000129
Kaze ke vi renkontas iun el la ĉi-supraj fuŝoj aŭ alian aferon, kiun vi konsideras kiel erara aŭ io simila, bonvolu raporti ĝin al unu el la administrantoj, tiel ke ankaŭ la fontaj kaj tradukitaj artikoloj estu prizorgataj. Estas facile: ĉio, kion vi devas fari, estas uzi la redaktopetilon de Lingua [en], per kiu vi sciigos la ligilon de la artikolo, kiun vi tradukas, kaj donos informojn pri la eraro, kiun vi trovis. Bonvolu senĝene raporti erarojn trovitajn en iu ajn retejo.
#000130
Ligiloj sur Interreto foje mortas. Se vi rimarkas, ke ligilo ĉesis funkcii en artikolo, kiun vi tradukas, estas du manieroj pritrakti ĝin:
#000131
1) Se vi povas trovi la saman artikolon ĉe nova ligilo, tiam anstataŭigu la malnovan ligilon per la nova ligilo.
#000132
2) Se vi ne povas trovi la originalan artikolon, vi devas marki la ligilon kiel mortintan per la HTML-etikedo <del> (kiu troviĝas en la redakt-butonoj en WordPress) kaj aldonu mallongan noton pri la mortinta ligilo:
#000133
Ĉi tio montros la ligilon kun linio tra ĝia mezo, kiel tio ĉi.
#000134
Ĉiuokaze, bonvolu raporti ĉiun nefunkciantan ligilon, kiun vi trovas, tiel ke ankaŭ la fonta artikolo kaj aliaj tradukoj estu korektitaj.
#000135
Dum tradukado de enhavo de artikolo, vi devas memori la normojn, kiujn Golbal Voices uzas por igi nian precipan enhavon aspekti bone en la fina paĝo. Jen kelkaj el la ĉefaj HTML-stiloj de ni uzataj, kiujn vi devas sekvi en viaj tradukoj.
#000137
Ĉiuj HTML-etikedoj el la originala artikolo devas esti importitaj en la tradukon, tiel ke nura redaktado de la teksto estu sufiĉa por teni aferojn senŝanĝaj, sed atentu bone, ke vi ne akcidente forprenu gravajn stilelementojn.
#000138
Por granda, citita teksto, ni uzas la HTML-etikedojn <blockquote> (troviĝas butono en la redaktilo por plifaciligi ĉi tion). Ekzemple:
#000139
Ĉi tiuj blokoj de teksto havos blankan fonon kun citilo en ili por indiki, ke ili estas citaĵoj el iu alia loko.
#000140
Citaĵoj (granda ” antaŭ teksto) + traduko (kiel TRANSLATION)
#000141
Dum tekstotradukado, la gvidprincipo ĉe GV estas montri la originalan tekston en la etikedo <blockquote> en ĝia denaska lingvo tuj sekvata de la tradukita teksto en bloko de traduko kiel jene:
#000142
Citaĵoj de traduko uzas<blockquote class=”translation”>
#000144
Ĉi tiuj kodoj bezonas esti aldonitaj dum redaktado en HTML-vido (klaku al la Text-langeto, tuj apud Visual, sub la tekstujo de titolo).
#000145
La kodo por la traduko povas esti aldonita per kopiado kaj algluado de ĉi-supro aŭ per elektado de la teksto, kiu estas traduko de citaĵo, kaj alklakado de la butono “translation”.
#000146
En iu ajn maniero, dum tradukado de enhavo de artikolo, vi devas lasi la originalan denaskalingvan tekston en ties blokcitaĵo kaj nur ŝanĝi la tradukitan tekston en la bloko class=”translation” kiu troveblas sub la falmenuo en “aranĝoj”, iom pli supre.
#000147
Filmetoj ĉi-sube montras kiel meti ĉitaĵon (se mankas) kaj aldoni ĝian tradukon.
#000148
Arabaj kaj hebreaj citaĵoj de dekstre al maldekstre
Ĉar araba/hebrea teksto skribiĝas de dekstre al maldekstre, estas speciala klaso por blokoj de araba aŭ hebrea teksto. Ĝi ŝanĝos la ĝisrandigon de la teksto kaj ankaŭ pligrandigos la tekston (ĉar la araba bezonas pligrandan tiparon por klara legebleco).
#000149
اف الفلسطينيين والإسرائيليين ف
#000150
Tradukistoj estas instigataj uzi “traduknotojn” inter rektaj krampoj [Noto/Traduknoto:] aŭ “Noto de tradukisto (NDT)” inter rektaj krampoj : [NDT:...], kiam ili bezonas ŝanĝi ion en la originala artikolo. Jen kelkaj ekzemploj :
#000152
Noto de tradukisto, mallongigita al NDT, estas noto, kiun la tradukisto aldonas por doni informojn, kiujn li aŭ ŝi konsideras utilaj pri la limigoj de la traduko, la kulturo de la originala teksto aŭ iu ajn alia informo.
#000153
Se vi pensas, ke iu informo bezonas kroman klarigon por helpi leganton, kiu ne konas la temon, vi povas aldoni traduknoton ĉe la fino de la paragrafo, kiun vi tradukas, aŭ ĉe la fino de la informo. Bonvolu uzi rektajn krampojn, ekzemple jene :
#000154
[Noto: Vastalto estas la uzantonomo (erare nomata ‘karesnomo’ en WP-sistemo) de Masaaki HIROTAKA, unu de la fondintoj de GVE ]
#000155
Antaŭ longa longa tempo [NDT: Tio ĉi estas ofta esprimo uzata por komenci fantazian rakonton] loĝis juna princino bla-bla-bla.
#000156
Kaj tiele ĝi aspektas en la vida redaktilo :
#000157
Por aldoni bone videblan kaj distingeblajn traduknotojn ĉe la komenco aŭ fino de artikolo, bonvolu uzi la klason “notes” en “div” ĉirkaŭ via enhavo en la teksta versio en via WordPress-laborspaco. Eblas uzi traduknotojn por aldoni necesan kuntekston aŭ informojn por vialingva legantaro.
#000158
<div class=”notes”>NDT: Tiu ĉi artikolo estas ironia.</div>
#000159
Se vi ne povas eviti fakan esprimon, tiam klarigu ĝin aŭ faru ligilon. Fakaj aŭ fremdlingvaj esprimoj, por kiuj ne ekzistas bona esperanta dirmaniero, ne estu devige esperantigitaj. Eblas lasi ilin en fonta lingvo kun klarigo inter [rektaj krampoj]. Vidu ankaŭ sub 9.1 Terminaroj.
#000160
Bonvolu NE uzi aliajn CSS-stilojn en viaj artikoloj ol tiujn, kiuj estas ĉi-supre listigitaj. Vi certe povos regi la aspekton de viaj artikoloj per uzo de la HTML-etikedoj listigitaj super la tekstareo kiel <strong> kaj <em>.
#000161
La uzo de aliaj CSS (kiel <p style=”padding:5px;”>) povas rompi la paĝon kaj ne esti rimarkita de via redaktisto. Se vi sentas, ke vi bezonas pli da elektebloj dum redaktado de artikoloj, bonvolu peti al via redaktisto konsilojn. Se la CSS, kiun vi volas, estas vere necesa, via redaktisto povas kunlabori kun la teknikista teamo por fari ĝin parto de la norma CSS de Lingua aŭ alie aldoni ĝin al la propra CSS-dosiero de vialingva retejo.
#000162
Uskleco en stilgvidilo temas pri la uzo de interpunkciaj signoj, uskloj, propraj nomoj, landonomoj, ktp [Terminareto pri tradukado]; multaj alfabetoj de la mondo ne distingas inter diversaj uskloj.
#000165
Kursivo: Aŭ kursivigu nomojn de blogoj aŭ ne. Kiun ajn vi elektas, estu konsekvenca tra la tuta traduko. Se vi elektas ne kursivigi kaj la titolo havas pli ol unu vorton, majuskligu la unuan literon de ĉiu vorto. Ekzemple: aŭ “Blogo Jokester” aŭ “Blogo jokester”.
#000166
Majusklo: Por konsekvenceco, la unua litero en la unua vorto de titoloj devas esti majuskligita. Ekzemple: “Sudano: Diverseco kaj identeco kultura” kontraste al “Sudano: diverseco kaj identeco kultura”.
#000167
Manlibro (malgranda lernolibro) pri la tradukado () aŭ en aliaj formatoj: pdf kaj epub
#000168
Por priskribi novajn fenomenojn, nomigi malkovrojn kaj inventojn, repripensi konceptojn, necesas kreeme inventi ekzemple donante novajn signifojn al ekzistantaj vortoj, elpensante neologismojn kaj novajn esprimojn, kaj uzante ekzistantan lingvaĵon en novaj kuntekstoj. Pri tio okupiĝas la fako terminologio. Pli detala artikolo sub Terminologia Esperanto-Centro (TEC) kiu estas grava centro por
tiuj kiuj volas verki science en Esperanto kaj eldoni fakajn verkojn en Esperanto.
#000169
Ekzistas ankaŭ Terminareto pri tradukado kiu povas helpi kompreni terminojn rilate al tradukado.
#000170
Scienca kaj Teknika Esperanto-Biblioteko (STEB) publikigis liston kun terminaroj i.a. pri terminologio.
#000171
Grupo da esperantistoj kiuj serĉas taŭgajn vortojn por “mankantaj vortoj“, prefere laŭ la bazaj principoj de Esperanto, do uzante ekzistantajn radikojn. Se tio ne eblas, ili proponas oficialigindajn radikojn. La rezulton vi povas trovi en la SSV-listoj (A-Z), listoj kun Samsignifaj Simplaj Vortoj (SSV).
#000172
Se vi ankoraŭ cerbumas pri fakaj vortoj (terminologio) en via tradukenda teksto, ne hezitu uzi vikipedion aŭ serĉo-roboton kiel inspira fonto.
#000173
Se vi ne scias iun terminon, sed vi scias ĝin ekzemple en la angla aŭ alia lingvo, eblas serĉi en la koncerna lingvoversio (en.wikipedia) kaj poste tie rigardi ĉu jam ekzistas traduko en Esperanto.
Uzi serĉo-roboton (ekzemple Google kun ĝia ‘extention’ por Lilo (video) aŭ Esperanta Fajrovulpo kiel ‘add-on’ por Firefox) kun “termino en Esperanto + vikipedio” sen la serĉtekstujo, sed ne malofte tio donas ne kontentigan rezulton. Tiam uzu “angla termino + wikipedia”
#000174
Vortaro povas esti kaj atesto pri kiel la lingvo estas uzata en difinita tempo (priskriba vortaro) kaj
rimedo por konservi kaj preskribi la lingvon (normiga vortaro) kaj esprimas. konservas kaj eternigas la valorojn de lingvokomunumo.
#000175
Lingva Konsultejo de la Akademio de Esperanto (AdE): ĝi decidis ne plu trakti demandojn, kiujn enhavas simplajn petojn pri la tradukado de unuopaj vortoj. Teksto klariganta la novajn regulojn aperos sur la retejo de AdE. Simplajn petojn pri la tadukado de unuopaj vortoj eblas publikigi en la Esperanta paĝo de Stackexchange, kie troviĝas multaj kompetentaj parolantoj, inter ili ankaŭ anoj de la Lingva Konsultejo de AdE.
#000178
Esperantilo, programo por unua aŭtomata provlegado. Per ĝi eblus vidi ĉu neoficialaj vortoj estas uzataj, detekti gramatikajn erarojn (tiam necesas uzi la interpunkciajn signojn ĝuste) kaj eĉ pli. Por detalaj uzo-instrukcioj legu jenan PDF-dosieron.
#000179
LT (de la angla Language Tool) estas reta helpilo por provlegi en 20 lingvoj, ankaŭ en Esperanto.
Ĝi helpas kontroli gramatikon, ortografion kaj stilon.
#000180
Komuputilizitaj programoj: (komputile helpata tradukado, en la angla ofte uzata pere de la mallongito CAT aŭ Computer Aided Translation) estas nemalhaveblaj por la nuntempaj profesiaj tradukistoj.
#000181
: Por kundividi sciojn, senpagajn tradukilojn, organizi lingvajn rimedojn kaj faciligi komunumajn iniciatojn. sed ekzemple ankaŭ gvidilon [en] por helpi videbligi kaj helpi pri la ekuzo de indiĝena lingvo en Interreto.
#000182
Im Translator: Simpla kaj mirinda maniero krei viajn proprajn interliniajn tekstojn (angla)
Luca Toma voĉe kaj tekste klarigas kiel krei dulingvan tekston ĉu frazon post frazo aŭ de la tuta paĝo helpe de retumila aldonaĵo (en: extention). Ĉi tiu etendaĵo, nomata ImTranslator, estas retumila etendo, kiu ebligas al vi elekti ĝis 5000 signojn da teksto (aŭ nur unuopaj vortoj) kaj traduki ĝin en ŝprucfenestro, same kiel en Google Translate. Sed la noveco ĉi tie estas ĝia Inline Translator kiu ebligas al vi krei interlinian tekston (filia ligilo) (t.e. via cellingvo + via gepatra lingvo, aŭ inverse) por ĉiu frazo kiu konsistigas vian tekston. En nur kelkaj klakoj, vi havos dulingvan tekston por posta prilaborado. Iuj kiuj tradukas libron eĉ uzas la tradukilon por transformi la tekstojn en interliniajn tekstojn, presi ilin en preparo de libroeldonado. Kiel krei la interliniajn tekstojn Luca Toma klarigis en sia blogo en 5 paŝoj, kun ilustraĵoj.
#000183
Ĝi tradukas el multaj lingvoj al Esperanto. Se vi uzas la retumilon Chrome eblas aldoni ‘translation extension‘ kiu ebligas tuja traduka de tuta reteja paĝo en ekzemple Esperanton aŭ alian lingvon. Ĝi tre utilas por verki en Vikipedio ĉar ĝi povas helpi por kompari enhavon kiu troveblas en lingvo kiun vi ne komprenas. Google Translate (GT) multe faciligas kaj rapidigas la traduklaboron, ĉar la tajpado draste reduktiĝas dum tradukado.
#000184
En Vikipedio vi trovos informojn pri komputile subtenata homa tradukado.
#000185
Traduku.net ebligas ŝanĝi la usklecon (majukligi aŭ minuskligi tekston)
#000186
Pere de VIVO eblas kontroli ĉu vortoj kaj frazoj en diversaj lingvoj ekzistas en Esperanto.
#000187
Tatoeba ebligas kontroli la uzadon de frazoj en multegaj lingvoj.
Esperanto estas vaste uzata lingvo en Tatoeba, sed nova terminologio postrestas.
#000188
Retejo kun eble la plej kompleta superrigardo rilate al ligilaro de retejoj por via traduka laboro en Esperanto, nome ligiloj al ĝeneralaj vortaroj, dudirektaj vortaroj, alternativa vortaro (proverbaro, vigla lingvouzo), diverstemaj terminaroj rilate al i.a. sciencoj, kuirado, sporto, tekniko, aliaj konsultiloj (lingvaj respondoj, gramatiko, simplaj vortoj), lingvaj diskutejoj, konvertiloj, tradukprojektoj, profesiaj tradukservoj kiuj uzas Esperanton, maŝintradukado, terminologio kaj tekstoj pri tradukado kaj tradukarto, legindaj artikoloj inter alie Esperanto kaj tradukiloj kaj nenorma lingvaĵo en tradukoj.
Tekstaro ebligas kontroli kiomgrade vorto aŭ esprimo estas uzata (el korpuso de pli ol 9 milionoj da vortoj). En la tekstokampo ĉe la serĉopaĝo de (post la titolo “Serĉi”) vi povas skribi serĉotan teksto-parton. Kiam vi aktivigas la butonon “Ekserĉi” a
#000189
ŭ simple premas la enigo-klavon [en : Enter], la serĉo-programo trairas ĉiujn elektitajn tekstojn, kaj montras al vi la trovitajn rezultojn kun iom da kunteksto. La rezulto estas montrata en alia retpaĝo. Pli da informoj pri kiel serĉi en ĉi tie => “Kiel uzi la serĉilon?” kaj “Montrado de serĉorezultoj” por ekkoni la novajn funkciojn kaj eblojn.
#000190
 —> Vortoj prononcataj, tre utila por fremdaj vortoj aŭ nomoj.
#000191
rekte pere de XK (ĉapeliga programo por MS Windows)
rekte pere de Ektajpu en ajna retumilo/navigilo konvertante ekz. cx aŭtomate en ĉ dum tajpado.
malrekte pere de reta konvertilo [1] aŭ [2] aŭ [3] sed sen ke vi bezonas instali programeton.
#000192
Vidu ankaŭ la bildoprezenton komence de tiu ĉi gvidilo sub Praktikaj konsiloj por faciligi vian laboron (1).
#000193
Traduku! de William Auld, dua eldono, Esperanto-Asocio de Britio, 2004.
La gramatika domo de nia lingvo (Wim Janssen), Edukado.net (pri teorio ke gramatiko ne estas plene komprenebla sen la koncepta kaj kunteksta komponantoj)
#000194
Ekzistas kelkaj konvencioj rilate al nomoj de lingvoj (en Esperanto kaj en naciaj lingvoj) kaj al oficialaj internaciaj lingvo-kodoj (PDF)
#000195
Nomoj de organizaĵoj kaj sigloj
#000199
Ni rekomendas konsulti la liston de la revuo MONATO.
#000200
Ni uzas spacon antaŭ m, km, kg, % ktp, ekzemple 20 (spaco) km => 20 km.
Ni ne uzas spacon antaŭ dupunkto, demanda kaj kria signo!.
Ni uzas komon antaŭ konjunkcioj kiel ‘sed’, ‘nek’, ‘tio estas’ ktp. Atentu ; Oni ne uzu komon antaŭ „ktp”.
Ni uzas kursivan tekston por vortoj en aliaj lingvoj kaj por propraj nomoj (firmaoj, publikaĵoj, kulturaj asocioj..) kiujn ni lasas en la originala lingvo, sed laŭeble sekvate de esperantlingva traduko inter [rektaj krampoj], ekzemple Global Voices [Tutmondaj Voĉoj]. Kursivan tekston ni uzas ankaŭ por vortoj kiujn la aŭtoro volas reliefigi.
#000201
Rilate al aliaj konvencioj ĉi-momente ne ekzistas fiksa priskribo en GVE. Tamen por krei pli koheran lingvo-uzon estus pli bone interkonsenti pri tio. Estas iom malfacila ĉar ofte ekzistas en Esperanto pluraj manieroj por esprimi sin kaj depende de la medio (ekzemple Vikipedio, Monato, ...) ekzistas malsimilaj konvencioj.
#000202
Ni en GVE emas uzi streketon anstataŭ senperan finaĵon en ekzemple: la 1-an de majo, tie kie Monato uzas la numeron senpere: la 1an de majo.
#000203
Nombroj: Pri la markado de la miloj, la plej internacia maniero estas la enmeto de spaco.
#000204
Kontraŭe al la kutimo uzi punkton en la angla kaj la ĉina lingvoj, en la franca, hispana, portugala kaj rusa lingvoj oni uzas komon. Por eviti problemojn en nombroj ni rekomendas sekvi la internacian decidon (1948) kion ankaŭ Plena Analiza Gramatiko (PAG) de Esperanto respektas, nome neniam apartigi cifertriopojn (milojn) per punktoj, nek per komoj, escepte por la decimalo en kiu eblas uzi komon. En la kazo de la jaroj, eĉ ne la spaco devas aperi, kaj la kvar ciferoj devus aperi kunaj.
#000205
Nombro estas frazelementa unuo kiun oni povus pli malpli rigardi kvazaŭ kiel ian kunmetaĵon, almenaŭ kiam ĝi estas skribita per ciferoj. Komo sekvita de spaceto apartigas la nombrojn. Tiu spaco estu prefere ne la ordinara, sed tiu malebliganta ke la numero disiĝu ekz. ĉe ŝanĝo de alineo, ĉar en tiu kazo la nombro aperus stranga. Pro tiu gramatika rolo (sintakso), la komo sekvita de spaceto ne povas esti uzata ene de unu nombro (sed nur inter du nombroj), do ne 1 342 852 784,spaco 428 175, sed ja 1 342 852 784,428 175
#000206
Inter la temoj de la konvenciojn kiun la revuo Monato uzas, troviĝas informoj pri sintaksaj kaj leksikaj konvencioj, pri sigloj de organizaĵoj, pri la uzo de majuskloj, oftaj eraroj, mezurunuoj, tempo kaj daŭro aŭ nombroj (kvanto, ordo). Ni donas ĉi tie la ligilojn al Monato nur informcele por utila uzo.
#000207
Novaj kaj aktualaj terminoj... kaj aliaj konsideroj
Teknikaj konvencioj por kunlaborantoj de MONATO
#000208
Se vi rekomendos viajn artikolojn tuj post ilia forsendo, tio helpos disvastigi la onidiron kaj ankaŭ eviti, ke la tvitera butono montru solecan “0” apud ĝi. La Esperanto-Lingua komunumo havas tviter-konton kiun ĝi uzas por la diskonigo de novaj artikoloj.
#000209
Kundividigu viajn tradukojn, uzante la ilojn “Share This”, kiujn vi trovos sub artikolteksto kaj en simila tekstujo ĉe la dekstra supro de artikolo. Ĉi tiu sistemo uzas la butonon “Recommend” [ŝati] de Facebook kaj la oficialan butonon “Tweet” [pepi] de Twitter. Ĝi ankaŭ uzas reddit, stumbleupon, instapaper kaj delicious. Vi povas ankaŭ uzi aliajn tiel nomatajn mikroblogajn platformojn permane por diskonigo viajn tradukojh kaj interagi kun Esperanto-parolantoj.
#000210
Video kun enkonduko pri tio kiel verki por la gazetaro estas prelego de Paul Gubbins, eksa ĉefredaktoro de MONATO. Eble vi volas ankaŭ legi la Viikipedian artikolon (en Esperanto) > HELPO: Kiel verki bonan artikolon?
Monato siatempe eldonis interesan libron por esperantistoj-ĵurnalistoj: “Manlibro pri ĵurnalismo” de Judith Junger kaj Stefan Maul, enhavante etikan kodekson, juraj aferoj (kopirajto kaj terminareton pri ĵurnalistiko, ĵurnalismo kaj presado), ISBN 90 6336 015 0.
#000211
Tre gravas tiurilate scii la jenon: artikolo originale verkita unue ricevu aprobon post ĝia propono en unu el la lingvoj kiujn oni komprenas en la redaktejo de Global Voices tutmonde t.e. aŭ la angla, araba, franca, portugala, rusa aŭ hispana. Se vi intencas verki artikolon por Global Voices, vi devas tiucele plenigi petilon por proponi artikolon => Global Voices Pitching Form [en] en unu el la supre menciitaj lingvoj (ne en Esperanto, sed prefere havu jam version en Esperanto por samtempe povi publikigi ĝin kune kun la originalo). Ne eblas proponi originalan artikolon rekte en Esperanto, ĉar inter la stabanoj de la GV internacia kiuj prijuĝu la kontribuon ne troviĝas iu kiu scipovas Esperanton (2020). Antaŭ ol proponi artikolojn al Global Voices kiuj estas originale verkitaj, legu la artikolon “Formularo por proponi artikolon al Global Voices”.
#000213
Jen listo de utilaj rimedoj por GV-verkemuloj: Konsiloj por kontroli la sociajn amaskomunikilajn enhavojn kaj verki bonegajn rakontojn. Jen la enhavo-tabelo (ĉiuj ligiloj en la angla) :
#000214
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000219
Bonvolu subteni nian gravan laboron
#000221